13,2 mm Hotchkiss M1929

13,2 mm Hotchkiss M1929 və ya 13.2 mm Hotchkiss pulemyotu — ağır pulemyot növü olub istehsalçısı Hotchkiss et Cie şirkətidir.

1920-ci illərdən etibarən İkinci Dünya Müharibəsinə qədər müxtəlif xalqlar tərəfindən istifadə edilmiş və Fransa və Yaponiya tərəfindən lisenziya əsasında istehsal edilmişdir. Silahın çapı 13,2×96 mm olub, atəş tezliyi isə dəqiqədə 450 patrondur.

 Xidməti təyinatı 
 Yerə quraşdırılmış olan zenit silahı: Fransa Hərbi Hava Qüvvələri tərəfindən istifadə edilmiş olan cüt ştativli sistem olub, strateji yerlərdə və aerodromlarda quraşdırılmışdır. Pulemyotun bu növünün adı 13,2 mm CA mle 1930 olmuşdur.
 Döyüş gəmilərində: İkinci Dünya müharibəsinin əvvəllərində pulemyotun cütləşdirilmiş başlığı olan tipindən Fransa və Yaponiya donanmalarında istifadə olunurdu. Onlardan döyüş gəmilərinə külli miqdarda paylanmışdı.
 Quru silahı: Bu silah ya ARM-35 yüngül tanklarına, ya da ki zirehli maşınlara və ya istehkamlara quraşdırılmışdır.

 Populyar mədəniyyətdə "Hotchkiss" 
Türkiyə İstiqlaliyyət müharibəsi zamanı Qara dəniz kapitanlarının Anadoluya qaçaq yollarla gətirdikləri silahlardan biri olan "Hotchkiss" populyar mədəniyyətdə də özünə yer tapmışdır. Cem Qaracanın 1975-ci ildə oxumuş olduğu siyasi mahnılardan biri olan və Türkiyə İstiqlaliyyət müharibəsindən bəhs edən Mübarizə () mahnısının ilk sətirləri belə başlayır:

 Üç qardaş əmanəti bir dərədən götürdülər
 İlyas, Təməl, Sürəyya, küləklər sıra-sıra
 Əmanət pulemyotları, Hotchkiss markalı….

1976-cı ilin əvvəllərində TRT-də yayımı qadağan edilmiş olan "Mübarizə" mahnısı, "Mutlaka Yavrum" mahnısının yer aldığı 45-lik rekordun arxa tərəfində yer almışdır. Eyni hissəni Cem Karacanın xatirəsinə yayımlanmış olan "Mutlaka Yavrum" adlı musiqi albomunda Volkan Konak ifa etmişdir.

 İstinadlar 

Kateqoriya:Fransa pulemyotları
Kateqoriya:1930-cu ildə Fransada yarananlar